CELEX: 32020R0030
Language: et
Date: 2020-01-14 00:00:00
Title: Komisjoni rakendusmäärus (EL) 2020/30, 14. jaanuar 2020, millega muudetakse rakendusmäärust (EL) nr 404/2011 ühise kalanduspoliitika eeskirjade alusel kehtestatud vahetu elektroonilise teabevahetuse üksikasjalike eeskirjade osas

15.1.2020   
               
               
                  ET
               
               
                  Euroopa Liidu Teataja
               
               
                  L 9/3
               
            
         KOMISJONI RAKENDUSMÄÄRUS (EL) 2020/30,
         14. jaanuar 2020,
         millega muudetakse rakendusmäärust (EL) nr 404/2011 ühise kalanduspoliitika eeskirjade alusel kehtestatud vahetu elektroonilise teabevahetuse üksikasjalike eeskirjade osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikleid 71, 76 ja 111,
         ning arvestades järgmist:
         
                     (1)
                  
                  
                     Liikmesriikide vahel ning liikmesriikide ja komisjoni või komisjoni määratud asutuse vahel toimuva elektroonilise andmevahetuse eeskirjad on kehtestatud määruses (EÜ) nr 1224/2009 (edaspidi „kontrollimäärus“). Kõnealuse määruse artiklites 71, 76 ja 83 käsitletakse konkreetselt inspekteerimis- ja järelevalvearuannete vahetamist.
                  
               
                     (2)
                  
                  
                     Komisjon on välja arendanud inspekteerimis- ja järelevalvearuandluse andmete edastamise uue vormi, mida tuleks tulevikus kasutada kõikideks kontrollimääruse artiklites 71, 76 ja 83 osutatud elektroonilisteks andmevahetusteks.
                  
               
                     (3)
                  
                  
                     Komisjoni rakendusmääruse (EL) nr 404/2011 (2) IX jaotise Ia peatükis on sätestatud liikmesriikide vahel ning liikmesriikide ja komisjoni või komisjoni määratud asutuse vahel toimuva elektroonilise andmevahetuse eeskirjad. Neid eeskirju on vaja muuta, et võtta arvesse uut vormi, mille komisjon on välja töötanud inspekteerimis- ja järelevalveandmete jaoks, ning uusi tehnoloogiaid ja rahvusvahelisi standardeid.
                  
               
                     (4)
                  
                  
                     Kuna Euroopa Parlamendi ja nõukogu määrusega (EL) 2017/2403 (3) tunnistati kehtetuks nõukogu määrus (EÜ) nr 1006/2008, (4) tuleks rakendusmääruse (EL) nr 404/2011 IX jaotise Ia peatükis olevad viited kõnealusele määrusele välja jätta.
                  
               
                     (5)
                  
                  
                     Rakendusmäärust (EL) nr 404/2011 tuleks seega vastavalt muuta.
                  
               
                     (6)
                  
                  
                     Käesoleva määrusega ette nähtud meetmed on kooskõlas kalanduse ja vesiviljeluse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 404/2011 muutmine
            Rakendusmäärust (EL) nr 404/2011 muudetakse järgmiselt.
            
                        a)
                     
                     
                        Artikkel 146a asendatakse järgmisega:
                        
                           „Artikkel 146a
                           Käesolevas peatükis sätestatakse kontrollimääruse artiklites 111 ja 116 osutatud andmevahetuse, kontrollimääruse artiklites 71, 76 ja 83 osutatud inspekteerimis- ja järelevalvearuandluse andmete vahetamise ning kontrollimääruse artikli 33 lõigetes 2 ja 4 osutatud püügiandmete esitamise üksikasjalikud eeskirjad.“
                        
                     
                  
                        b)
                     
                     
                        Artikli 146i lõige 1 asendatakse järgmisega:
                        
                           „1.   Lipuliikmesriigid kasutavad komisjonile kontrollimääruse artikli 33 lõigetes 2 ja 4 osutatud püügi koondandmete edastamise vormina UN/CEFACTi standardil P1000-12 põhinevat XML skeemi definitsiooni.“
                        
                     
                  
                        c)
                     
                     
                        Artikli 146i lõige 3 asendatakse järgmisega:
                        
                           „3.   Püügiaruannetes sisalduvad kogused põhinevad lossitud kogustel. Kui saaki ei ole veel lossitud, esitatakse hinnanguline püügiaruanne, millele lisatakse märge „pardal hoitav“. Täpset kaalu ja lossimiskohta sisaldav parandus edastatakse enne lossimisele järgneva kuu 15. kuupäeva.“
                        
                     
                  
                        d)
                     
                     
                        Artikli 146j lõige 1 asendatakse järgmisega:
                        
                           „1.   Kõikideks liikmesriikidevahelisteks ning liikmesriikide ja komisjoni või selle määratud asutuse vahelisteks elektroonilisteks andmevahetusteks kasutatavate XML-vormide ja rakendusdokumentide muudatused, sealhulgas artiklitest 146f, 146 g, 146h ja 146k tulenevad muudatused, määrab komisjon kindlaks koos liikmesriikidega.“
                        
                     
                  
                        e)
                     
                     
                        Lisatakse artikkel 146k:
                        
                           „Artikkel 146k
                           Inspekteerimis- ja järelevalveandmete vahetamine
                           
                              1.   Liikmesriikide vahel ning liikmesriikide ja komisjoni või selle määratud asutuse vahel kontrollimääruse artiklites 71, 76 ja 83 osutatud inspekteerimis- ja järelevalvearuandluse andmete vahetamise vorm on UN/CEFACTi standardil P1000-8 põhinev inspekteerimis- ja järelevalvevaldkonda käsitlev XML skeemi definitsioon.
                           
                           
                              2.   Artikli 146j lõike 2 kohaselt liikmesriikidega koos kindlaks määratud kuupäevast alates peavad liikmesriikide süsteemid võimaldama saata inspekteerimis- ja järelevalveteateid ning vastata inspekteerimis- ja järelevalveandmete taotlustele vastavalt UN/CEFACTi standardil P1000-8 põhinevale inspekteerimis- ja järelevalvevaldkonda käsitlevale XML skeemi definitsioonile.“
                           
                        
                     
                  
                        f)
                     
                     
                        XII lisas lisatakse rea „P1000 – 7; laevade geograafiliste koordinaatide määramine“ alla järgmine rida:
                     
                  „P1000 – 8; inspekteerimine ja järelevalve“.
         
         
            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. jaanuar 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 343, 22.12.2009, lk 1.
         
            (2)  Komisjoni 8. aprilli 2011. aasta rakendusmäärus (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad (ELT L 112, 30.4.2011, lk 1).
         
            (3)  Euroopa Parlamendi ja nõukogu 12. detsembri 2017. aasta määrus (EL) 2017/2403, milles käsitletakse välispüügilaevastike jätkusuutlikku majandamist ja millega tunnistatakse kehtetuks nõukogu määrus (EÜ) nr 1006/2008 (ELT L 347, 28.12.2017, lk 81).
         
            (4)  Nõukogu 29. septembri 2008. aasta määrus (EÜ) nr 1006/2008, mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele ja millega muudetakse määruseid (EMÜ) nr 2847/93 ja (EÜ) nr 1627/94 ning tunnistatakse kehtetuks määrus (EÜ) 3317/94 (ELT L 286, 29.10.2008, lk 33).